b'\n_START_ARTICLE_\nBatwa\n_START_SECTION_\nTradicionalno \xc5\xbeivljenje\n_START_PARAGRAPH_\nBatwanci so bili lovci in nabiralci, ki so \xc5\xbeiveli v naseljih, velikih od deset hi\xc5\xa1, v katerih je \xc5\xbeivelo 20 do 30 ljudi. Skupaj so \xc5\xbeiveli najblji\xc5\xbeji mo\xc5\xa1ki sorodniki, star\xc5\xa1i njihovih \xc5\xbeena in dru\xc5\xbeine njihovih sester. Za ko\xc4\x8de so uporabljali sorghum, suhe liste bananovcev in travo, gradile pa so jih \xc5\xbeenske. Poglavar vasi je bil po navadi najstarej\xc5\xa1i mo\xc5\xa1ki in vsak obiskovalec ga je moral vljudno pozdraviti._NEWLINE_Gozd je bil njihov prijatelj, za\xc5\xa1\xc4\x8ditnik in bog. \xc5\xbdiveli so v stiku z naravo, poznali zdravilne lastnosti ve\xc4\x8dine rastlin in hranilnost sade\xc5\xbeev._NEWLINE_Mo\xc5\xa1ki so okoli intimnih predelov nosili \xc5\xbeivalsko ko\xc5\xbeo, dekorirali so si roke. \xc5\xbdenske so okoli vratu nosile ogrlice._NEWLINE_Batwanci so bili spretni v uporabi loka, bili so dobri plesalci in odli\xc4\x8dni igralci orglic. Ruandski dvori so jih cenili kot vojake in plesalce, \xc5\xa1e danes pa so poznani po svojih ko\xc5\xa1arah, lon\xc4\x8denih izdelkih in marihuani.\n_START_SECTION_\nModerno \xc5\xbeivljenje\n_START_PARAGRAPH_\nZaradi kr\xc4\x8denja gozdov, njihovega \xc5\xbeivljenjskega prostora, je bilo \xc5\xbeivljenje Batwancev kot lovcev in nabiralcev uni\xc4\x8deno. Poleg tega je vlada ve\xc4\x8dino njihovega ozemlja proglasila za nacionalne parke, kjer danes \xc5\xbeivijo ogro\xc5\xbeene gorile, Batwanci pa so se morali odseliti. Kljub temu, da se vladne in nevladne organizacije trudijo pomagati temu plemenu, predvsem z nakupi zemlji\xc5\xa1\xc4\x8d, so trenutne razmere precej slabe.\n_START_SECTION_\nBatwanci ob jezeru Bunyonyi\n_START_PARAGRAPH_\nV preteklosti je bilo veliko spopadov med plemenoma Bakiga in Batwa ob jezeru Bunyonyi, kasneje pa se je izkazalo da so loki Batwancev bolj\xc5\xa1e oro\xc5\xbeje od nasprotnikovih sulic. \xc5\xa0e bolj zanimivo pa je, da je v za\xc4\x8detku 20. stoletja Katuregye, pripadnik plemena Bakiga, organiziral vojsko Batwancev proti angle\xc5\xa1kim kolonialistom.'